EkBass/fiwiki-20250220-pages-articles huggingface dataset:
Thomas Barr

Thomas Barr (s. 24. heinäkuuta 1992) on irlantilainen 400 metrin aitajuoksija. Barr sijoittui kuudenneksi alle 20-vuotiaiden EM-kilpailuissa Tallinnassa 2011. Hän karsiutui välierissä Helsingin EM-kilpailuissa 2012. Alle 23-vuotiaiden EM-kilpailuissa Tampereella 2013 hän oli kahdeksas. Zürichin EM- kilpailuissa 2014 hän karsiutui aitajuoksun välierissä ja kuului viidenneksi sijoittuneeseen Irlannin joukkueeseen 4 × 400 metrin viestissä. Hän voitti kultaa 400 metrin aitajuoksussa Gwangjun universiadeissa 2015 ajalla 48,78. Pekingin MM-kilpailuissa hän karsiutui välierissä. Barr karsiutui 2016 Amsterdamin EM-kilpailuissa 400 metrin aitajuoksun välierissä ja kuului viidenneksi sijoittuneeseen Irlannin 4 × 400 metrin viestijoukkueeseen. Rio de Janeiron olympialaisissa 2016 hän sijoittui 400 metrin aitajuoksussa neljänneksi Irlannin ennätysajalla 47,97. Hän oli jo välierässä kohentanut maansa ennätyksen lukemiin 48,39. Lontoon MM-kilpailuissa 2017 hän selviytyi välierään, muttei startannut siihen. Berliinin EM-kilpailuissa 2018 hän saavutti pronssia ajalla 48,31. Glasgow'n sisäratojen EM-kilpailuissa 2019 hän karsiutui 400 metrin juoksun alkuerissä. Dohan MM-kilpailuissa 2019 ja vuodelle 2021 siirretyissä Tokion olympialaisissa hän karsiutui 400 metrin aitajuoksun välierissä. Vuonna 2022 hän karsiutui välierissä sekä Eugenen MM- että Münchenin EM-kilpailuissa. Barr juoksi Rooman EM-kilpailuissa 2024 kolmannen osuuden Irlannin joukkueessa, joka voitti kultaa 4 × 400 metrin sekaviestissä euroopanennätysajalla 3.09,92. 400 metrin aitajuoksussa hän karsiutui välierissä. Barr on juossut sisäradoilla 400 metriä aikaan 46,44 Athlonessa helmikuussa 2020. == Lähteet == Luokka:Irlantilaiset 400 metrin aitajuoksijat Luokka:Vuonna 1992 syntyneet Luokka:Elävät henkilöt
FK Ventspils

Futbola Klubs Ventspils oli jalkapalloseura Ventspilsin kaupungista Latvian luoteisosasta. Se pelaa Latvian korkeimmalla sarjatasolla Virslīgassa. Seura on perustettu 1997. Ventspils on voittanut Latvian mestaruuden kuudesti: 2006, 2007, 2008, 2011, 2013 ja 2014. Latvian cupin se on voittanut kuudesti: 2003, 2003, 2005, 2007, 2011 ja 2013. Euroopan sisäisissä sarjoissa Ventspils on parhaimmillaan edennyt Eurooppa-liigassa kaudella 2009-10 lohkovaiheeseen. Vuoden 2021. kesäkuussa, FK Ventspilsin johto ilmoitti joukkueen vetäytymisestä Latvian pääsarjasta kesken kauden, viitaten taloudellisiin syihin. Myöhemmin koko seura lopetettiin. ==Lähteet== Ventspils
Glykosylaasit

Glykosylaasit ovat hydrolaaseihin kuuluvia entsyymejä, jotka katalysoivat glykosidisen sidoksen hydrolyysiä. Osa ryhmän entsyymeistä kykenee myös siirtämään glykosyyliryhmiä oligosakkarideille, polysakkarideille tai muille alkoholiryhmän sisältäville molekyyleille. Ryhmän entsyymit jaetaan kahteen alaluokkaan glykosidaaseihin (EC 3.2.1.X) ja entsyymeihin, jotka katalysoivat N-glykosidisidosten hydrolyysiä. Glykosidaasien EC-numero on muotoa EC 3.2.x.x. Glykosidaasit katalysoivat O- tai S-glykosidien hydrolyysiä. Tähän ryhmään kuuluvat monet polysakkarideja hydrolysoivat entsyymit ja tioglykosidaasi. Aiemmin S-glykosideja hajottavien entsyymien katsottiin olevan oma alaluokkansa EC 3.2.3.x. N-glykosideja hydrolysoivat entsyymit kuuluvat alaluokkaan EC 3.2.2. Näitä ovat nukleotideja hydrolysoivat entsyymit. Eräät tämän ryhmän entsyymeistä kuten tymiini-DNA-glykosylaasi osallistuvat virheellisen DNA:n korjaamiseen. == Lähteet == Luokka:Hydrolaasit
Vasemmistoliiton synty

Vasemmistoliiton synty on Sirpa Puhakan vuonna 2015 ilmestynyt kirja Vasemmistoliiton syntyvaiheista. Teoksen julkaisi Into. == Lähteet == == Aiheesta muualla == * Veli-Pekka Leppänen: 25-vuotias Vasemmistoliitto vakaannutti poliittisen kentän vasenta laitaa. Helsingin Sanomat 14.3.2015. * Annukka Kantola: Punavihreys karkotti monta konkaria uudesta vasemmistoliitosta . Suomenmaa 3.3.2015. * Mauri Liukkonen: Vain yksi on joukosta poissa . Savon sanomat 8.3.2015. * Hannu Miettunen: Kommunismin tuhkasta noussut . Turun sanomat 25.3.2015. * Rauli Mickelsson: Radikaalivasemmiston muodonmuutos. Agricolan kirja-arvostelut 28.4.2015. Luokka:Suomalaiset politiikan tietokirjat Luokka:Vuoden 2015 kirjat
Engelhörner

Engelhörner on Sveitsin Bernin Alpeilla sijaitseva vuoriryhmä. Ryhmän korkein huippu on Grosse Engelhorn (2 782 m). Luokka:Alppien vuoret Luokka:Bernin kantonin vuoret
Les Diablerets (vuori)

Les Diablerets (aiemmin Rochers tai Scex de Champ) on Sveitsissä, Bernin Alpeilla sijaitseva vuorialue, joka on antanut nimen myös kylälle ja matkailualueelle. Nimi () on valais’laista alkuperää. Les Diableretsin korkein huippu, Sommet des Diablerets, on 3 210 metriä korkea, ja se on Vaud’n kantonin korkein vuori. Toinen korkea vuorenhuippu on Becca d'Audon (3 123 m), joka Vaud’n, Valais’n ja Bernin kantonien yhteinen rajapiste. Vuorialueella on jäätiköitä, joista suurin on Glacier de Tsanfleuron. == Derborencen vuorensortumat == Vuoren kaakkoisrinteellä tapahtui vuonna 1749 Sveitsin historiallisen ajan suurin maanvyöry, kun noin 50 miljoonaa kuutiometriä kiveä vyöryi kolmen kilometrin korkeudesta alas jokilaaksoon muodostaen Lac de Derborence -järven 1 450 metrin korkeuteen. == Lähteet == * === Viitteet === == Aiheesta muualla == Luokka:Alppien vuoret Luokka:Valais’n vuoret Luokka:Vaud’n vuoret
Lindsey Morgan

Lindsey Morgan (s. 27. tammikuuta 1990 Georgia, Yhdysvallat) on yhdysvaltalainen näyttelijä, joka tunnetaan parhaiten Kristina Davisin roolista saippuasarjassa General Hospital ja Raven Reyesin roolista post- apocalypse-sarjassa Eloonjääneet. == Nuoruus == Morgan syntyi Georgiassa George Morganille ja Alice Burciagalle vuonna 1990. Hänellä on sukujuuria Meksikossa ja Irlannissa. Hän kasvoi Houstonissa. == Ura == Morgan aloitti näyttelijänuran vuonna 2011 saatuaan pääroolin elokuvasta disConnected, jossa hän esitti Maria, sosiaalisen median liikakäyttäjää. Samana vuonna Morgan sai sivuroolin Detention-elokuvasta, jossa hän esitti ilkeää cheerleaderiä nimeltä Alexis. Vuonna 2012 Morgan kiinnitettiin Kristina Davisin rooliin ABC Daytimen General Hospital -saippuasarjassa. Morgan vieraili Scott Brownin ohjaamassa websarjassa Destroy the Alpha Gammas vuonna 2013. Hän esittää Raven Reyesiä vuonna 2014 alkaneessa The CW:n Eloonjääneet-televisiosarjassa. Huhtikuussa 2016 Morgan kiinnitettiin pääosaan vuonna 2017 julkaistavaan trillerielokuvaan Lasso. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2011 Detention Detention Alexis Spencer DisCONNECTED DisCONNECTED Maria 2013 Facebook Stalking Facebook Stalking Lindsey Lyhytelokuva Chastity Bites Chastity Bites Noemi 2014 ETXR ETXR Florence 5 Stages 5 Stages Aubrey Lyhytelokuva 2016 Casa Vita Casa Vita Ariana Televisioelokuva Televisiosarjat Vuosi Suomenkielinen nimi Alkuperäinen nimi Rooli Huom. 2011 B-Sides B-Sides Jakso: She's Too Good for Everyone Supah Ninjas Supah Ninjas Chantelle Jakso: The Magnificent A Thin Line A Thin Line Maria Televisioelokuva 2012 Ensisilmäyksellä How I Met Your Mother Lauren Jakso: The Drunk Train Happy Endings Happy Endings Tracy Jakso: Big White Lies 2012–2013 General Hospital General Hospital Kristina Davis 67 jaksoa 2013 Franklin & Bash Franklin & Bash Jennifer Jakso: Shoot to Thrill The Flip Side The Flip Side 2 jaksoa Shark Bites Shark Bites Sorority Girl 3 1 jakso 2014–2020 Eloonjääneet The 100 Raven Reyes 65 jaksoa 2016 Yövuoro The Night Shift Kryztal Jakso: The Way Back Webisode Vuosi Alkuperäinen nimi Rooli Huom. 2013 Destroy the Alpha Gammas Lauren 7 jaksoa == Palkinnot ja ehdokkuudet == Vuosi Palkinto Kategoria Teos Lopputulos Viite 2013 Daytime Emmy -palkinto Outstanding Younger Actress in a Drama Series General Hospital == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Vladimir Terjoškin

Vladimir Petrovitš Terjoškin (; 22. heinäkuuta 1903 Suoju – 8. huhtikuuta 1967 Moskova) oli neuvostoliittolainen puoluevirkailija ja Suomen asioiden asiantuntija. Vladimir Terjoškin syntyi venäläiseen talonpoikaisperheeseen. Hän kävi kaksi luokkaa koulua ja työskenteli Muurmannin radan rakennustöissä. Terjoškin liittyi kommunistipuolueeseen vuonna 1918 ja työskenteli sen jälkeen Neuvosto-Karjalassa erilaisissa hallinto- ja puoluetehtävissä. 1920-luvun loppupuolella hän hakeutui sotilasuralle ja valmistui myöhemmin Leninille nimetystä sotilas-poliittisesta akatemiasta. Terjoškin oli talvisodan aikana politrukkina Kuusisen hallituksen armeijassa käyttäen suomalaista sukunimeä Tervonen ja hän kuulusteli suomalaisia sotavankeja Sorokassa. Jatkosodan jälkeen everstin arvoinen Terjoškin oli Suomessa vuosina 1944–1947 liittoutuneiden valvontakomissiota johtaneen Andrei Ždanovin avustajana, tulkkina ja sihteerinä. Hän oli myös sihteerinä Kominformin kokouksissa vuosina 1947 ja 1948. Sittemmin Terjoškin oli Moskovassa Ždanovin sihteeristön päällikkönä ja hän toimi vuodesta 1948 alkaen NKP:n kansainvälisen osaston apulaispäällikkönä, vastuualueenaan Pohjoismaat. Ždanovin vuonna 1948 tapahtuneen kuoleman jälkeen Terjoškin sai NKP:ssä vastuulleen Suomen asiat. Terjoškin oli koko 1950-luvun ajan Suomen Kommunistisen puolueen johdossa olleen Ville Pessin lähimpänä ohjaajana. Terjoškin oli vieraana Suomen Kommunistisen puolueen XI edustajakokouksessa Helsingissä touko-kesäkuun vaihteessa 1957 ja hän osallistui NKP:n ja SKP:n johdon tapaamiseen elokuussa 1961. Hän jäi eläkkeelle vuonna 1963, jolloin hänen seuraajakseen tuli Aleksei Beljakov.Veikko Huuska : Terjoshkin – Tereshkin – ”Tervonen”, mies joka valvoi, Agricola, Puheenvuoroja historiasta 7.7.2015 == Lähteet == Luokka:Neuvostoliittolaiset poliitikot Luokka:Neuvostoliittolaiset sotilaat Luokka:Vuonna 1903 syntyneet Luokka:Vuonna 1967 kuolleet
Juho Pakkanen

Juho (Ivan) Pakkanen (1907 Aropakkasi, Skuoritsa, Inkeri – ?) oli inkeriläissyntyinen opettaja, puna-armeijan everstiluutnantti ja neuvostoliittolainen diplomaatti. Hän oleskeli Suomessa vuosina 1944–1949. Pakkanen valmistui opettajaksi Hatsinan opettajaopistosta. Hän toimi sitten opettajana Skuoritsan työläisnuorisokoulussa ja jatkoi työn ohella opintojaan Herzenin pedagogisessa instituutissa. Sotavuosina Pakkanen yleni everstiluutnantiksi ja hän toimi Karjalan rintamalla puna-armeijan päähallinnon kuraattorina. Talvisodan aikana Pakkanen oli Kuusisen hallituksen alaisessa Suomen kansanarmeijassa suomalaisten sotavankien kuulustelijana. Hän toimi myös jatkosodan aikana suomalaisten sotavankien kuulustelijana ja värväsi Suomeen lähetettäviä tiedustelijoita. Jatkosodan jälkeen Pakkanen oli Suomessa liittoutuneiden valvontakomissiota johtaneen Andrei Ždanovin neuvonantajana ja tulkkina. Hän oli Neuvostoliiton ulkoministerin Vjatšeslav Molotovin tulkkina Pariisin rauhanneuvotteluissa, joissa allekirjoitettiin vuonna 1947 Pariisin rauhansopimus. Sittemmin Pakkanen oli Neuvostoliiton Helsingin-lähetystössä 2. lähetystösihteerinä ja hän toimi Stalinin tulkkina YYA-sopimuksen allekirjoitustilaisuudessa vuonna 1948. Pakkanen erotettiin lähetystösihteerin virasta ja puolueesta liiallisen alkoholin käytön vuoksi. Hän toimi viimeksi vuodesta 1952 alkaen kääntäjänä Karelfintagin (Karjalan tiedotuslaitoksen) toimistossa ja käänsi suomen kielelle paitsi poliittista aineistoa myös useita neuvostoliittolaisia elokuvia. Veikko Huuska : Terjoshkin – Tereshkin – ”Tervonen”, mies joka valvoi, Agricola, Puheenvuoroja historiasta 7.7.2015 == Lähteet == Luokka:Neuvostoliittolaiset diplomaatit Luokka:Vuonna 1907 syntyneet Luokka:Kuolinvuosi puuttuu Luokka:Inkeriläiset henkilöt
Lapsesta aikuiseksi

Lapsesta aikuiseksi on Suomessa tapahtuva kansainvälisesti ainutlaatuinenLapsesta aikuiseksi -kirjan (toim. Lea Pulkkinen) takakansi pitkittäistutkimus, jossa on jo yli puoli vuosisataa seurattu samojen henkilöiden elämää. Se alkoi vuonna 1968 Lea Pitkäsen (nyk. Pulkkinen) väitöstutkimuksena. Pitkänen valitsi satunnaisesti Jyväskylän kansakoulujen silloisten toisten luokkien joukosta 12 luokkaa, joiden oppilaat otettiin tutkimukseen. Näitä oppilaita oli 369, joista poikia 196 ja tyttöjä 173.https://www.jyu.fi/ytk/laitokset/psykologia/tutkimus/laku/tutkimusvaiheet Useimmat heistä ovat syntyneet vuonna 1959, osa 1958 tai 1960.https://jyx.jyu.fi/dspace/bitstream/handle/123456789/24873/Keski- ika_elamanvaiheena.pdf Tutkimuksen päävaiheet ovat olleet kyseisten henkilöiden 14, 20, 27, 36, 42 ja 50 vuoden iässä. Vuoden 2013 alusta Pulkkisen seuraajaksi tutkimuksen johtoon tuli Katja Kokko. == Lähteet == Luokka:Tutkimus
Kanavasäteet

Kanavasäteet, positiiviset säteet eli anodisäteet ovat tietyn tyyppisissä kaasupurkausputkissa syntyviä positiivisten ionien suihkuja. Ne havaitsi ensimmäisenä saksalainen fyysikko Eugen Goldstein Crookesin putkella tekemissään kokeissa vuonna 1886. Kokeet, joita Wilhelm Wien ja J. J. Thomson kanava­säteillä myöhemmin tekivät, johtivat massaspektrometrian kehittymiseen. ==Anodisädeputki== Goldstein käytti kaasulla täytettyä putkea, jossa oli kaksi elektrodia ja jossa katodiin oli puhkaistu reikiä. Kun katodin ja anodin välille kytkettiin useiden tuhansien volttien jännite, katodin takana reikien kohdalla näkyi heikkoja valojuovia. Nämä "säteet" aiheutuivat hiukkas­suihkuista, jotka kulkivat päin­vastaiseen suuntaan kuin jo aikaisemmin tunnetut katodi­säteet, jotka ovat anodia kohti kulkevien elektronien virtaa. Goldstein kutsui näitä positiivisia säteitä kanava­säteiksi (), koska ne esiintyivät katodissa olevien reikien eli "kanavien" kohdalla. Vuonna 1907 osoitettiin kokeellisesti, miten nämä "säteet" taipuivat magneetti­kentässä, mikä osoitti, että niillä hiukkasilla, joista säteet muodostuivat, ei ollut kaikilla yhtä suuri massa. Kevyimmät niistä esiintyivät, kun putkessa oli vetykaasua, ja niiden massan voitiin laskea olevan 1 840 kertaa niin suuri kuin elektronilla. Tällöin kyseessä olivat protonit. Prosessi, jossa kanava­säteet syntyvät kaasussa tapahtuvassa sähkö­purkauksessa anodi­säde­putkessa, voidaan kuvata seuraavasti. Kun putkeen kytketään korkea jännite, siellä oleva sähkökenttä kiihdyttää ioneja eli sähköisesti varautuneita atomeja. Ioneja on kaasussa aina jonkin verran eräiden luonnon­ilmiöiden, kuten radio­aktiivisuuden, vaikutuksesta. Ionit törmäävät kaasu­atomeihin ja irrottavat niistä elektroneja, jolloin syntyy lisää positiviisia ioneja. Nämä ionit ja elektronit vuorostaan törmäävät muihin atomeihin synnyttäen lisää positiivisia ioneja ketju­reaktion omaisesti. Negatiivisesti varautunut katodi vetää puoleensa kaikkia positiivisia ioneja, ja jotkin niistä pääsevät läpi katodin rei'istä. Läpi päässeet ionit ovat kanava­säteitä. Kun ionit saapuvat katodille, ne ovat kiihtyneet niin suureen nopeuteen, että kun ne törmäävät kaasun muihin atomeihin tai molekyyleihin, ne virittävät nämä korkeammille energiatasoille. Palatessaan entiselle energia­tasolleen nämä atomit tai molekyylit vapauttavat saamansa energian. Tämä energia lähtee niistä valona. == Kanavasäteet ionilähteenä == Kanavasäde­ioni­lähde on tyypillisesti anodi, joka on päällystetty jonkin alkali- tai maa-alkalimetallin halidisuolalla. Jos putkeen kytketään tarpeeksi korkea jännite, muodostuu alkali- tai maa-alkali­metallin ioneja, ja niiden aikaan­saama valo­ilmiö on kirkkain anodilla. == Lähteet == == Aiheesta muualla == * * Luokka:Säteily Luokka:Sähköiset ilmiöt Luokka:Luminesenssi
Fyrd

Fyrd eli asepalvelus tai miliisi oli anglosaksisessa Englannissa voimassa vuodesta 605 lähtien. Kaikkien asekuntoisten miesten tuli osallistua fyrdiin, ja kieltäytyminen johti sakkoihin – sitä ankarampiin, mitä enemmän oli varallisuutta. Usein kylänvanhinten tehtäviin kuului kutsua fyrd koolle ja johtaa joukkoja. Vähitellen fyrdin korvasivat feodaaliherrojen johtamat joukot. Fyrd saatettiin silti ajoittain kutsua koolle puolustustarkoituksessa vielä normannivalloituksen jälkeenkin. Pohjoismaissa oli käytössä samankaltainen järjestelmä nimeltään ledung. == Lähteet == Luokka:Keskiajan sotahistoria Luokka:Englannin keskiaika
Michael Bennet

Michael Farrand Bennet (s. 28. marraskuuta 1964 New Delhi, Intia) on yhdysvaltalainen demokraattipoliitikko. Hän nousi Coloradon osavaltion senaattoriksi tammikuussa 2009 Ken Salazarin siirryttyä Barack Obaman hallinnon sisäministeriksi. Marraskuussa 2010 Bennet valittiin senaattoriksi seuraavalle kuusivuotiskaudelle. Bennet Hän syntyi Intiassa hänen isänsä työskennellessä siellä Yhdysvaltojen Intian-suurlähettilään Chester Bowlesin avustajana. Bennet suoritti alemman korkeakoulututkinnon Wesleyan Universityssä Connecticutissa vuonna 1987. Hän valmistui vuonna 1993 Yalen yliopiston oikeustieteellisestä tiedekunnasta. Bennet työskenteli vuosina 2003–2005 Denverin pormestarin John Hickenlooperin henkilöstöpäällikkönä. Bennetin veli James Bennet on tunnettu toimittaja.https://www.nytimes.com/2019/05/02/business/media/james-michael- bennet-new-york-times.html ==Lähteet== ==Aiheesta muualla== * Bennetin verkkosivut Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Coloradolaiset poliitikot Luokka:Elävät henkilöt Luokka:Vuonna 1964 syntyneet
Christin Hussong

Christin Hussong (s. 17. maaliskuuta 1994 Zweibrücken) on saksalainen keihäänheittäjä. 186 senttimetriä pitkä Hussong edustaa LAZ Zweibrückeniä. Hussongin valmentajana toimii hänen isänsä Udo Hussong. Vuonna 2010 Hussong osallistui nuorten kesäolympialaisiin ollen neljäs. Vuonna 2011 hän voitti kultaa Lillen alle 18-vuotiaiden MM-kisoissa ja oli vuonna 2012 seitsemäs Barcelonan alle 20-vuotiaiden MM-kisoissa. Vuonna 2013 Hussong voitti hopeaa Rietin alle 20-vuotiaiden EM-kisoissa. Zürichin EM-kilpailuissa 2014 Hussong oli seitsemäs. Heinäkuussa 2015 hän voitti kultaa Tallinnan alle 23-vuotiaiden EM-kilpailuista ennätyksellään 65,60. Ensimmäisiin aikuisten MM-kisoihin hän osallistui Pekingissä 2015. Hussong heitti karsinnassa uuden ennätyksensä 65,92 ja eteni loppukilpailuun, jossa hän sijoittui kuudenneksi tuloksella 62,98. Hussong karsiutui loppukilpailusta Amsterdamin EM-kilpailuissa 2016. Rio de Janeiron olympialaisissa 2016 hän sijoittui 12:nneksi. Hän karsiutui loppukilpailusta Lontoon MM-kilpailuissa 2017. Hän voitti Euroopan-mestaruuden Berliinissä 2018 heitettyään avauskierroksella ennätyksensä 67,90. Dohan MM- kilpailuissa 2019 hän sijoittui neljänneksi ja vuodelle 2021 siirretyissä Tokion olympialaisissa yhdeksänneksi. == Ennätykset == * keihäänheitto: 69,19 (Chorzów 2021) == Lähteet == Luokka:Saksalaiset keihäänheittäjät Luokka:Vuonna 1994 syntyneet Luokka:Elävät henkilöt
Kahvimaito

”Kahvimaito” on 5. kesäkuuta 2015 julkaistu laulaja-lauluntekijä Arttu Wiskarin pop-kappale. Kappaleen on säveltänyt ja sanoittanut Janne Rintala. Se oli ensimmäinen single Wiskarin IV -albumilta. Kahvimaito oli Suomen virallisen latauslistan kärjessä viikolla 24 vuonna 2015. Kappaleesta nousi pienimuotoinen kohu, sillä sen kertosäkeessä lauletaan "saanko rinnoistasi tilkan kahvimaitoa". Wiskarin omien sanojensa mukaan kappaleen tarina perustuu tositapahtumiin. == Lähteet == Luokka:Vuoden 2015 kappaleet Luokka:Arttu Wiskarin kappaleet
Edvard Himberg

Edvard Himberg (20. helmikuuta 1853 HaminaEdvard Himberg FamilySearch. Viitattu 14.7.2015. – 26. syyskuuta 1885 Tuusula) oli suomalainen näyttelijä ja oopperalaulaja. Hän oli ensimmäisiä suomenkielisiä tenoreja, joka esiintyi pitkään Suomalaisessa Teatterissa sen perustamisen jälkeisinä vuosina. == Ura näyttelijänä ja laulajana == Haminassa syntynyt Himberg aloitti uransa August Westermarkin vuonna 1870 perustamassa kiertävässä oppilasteatterissa Unga Finska Teaternissa, joka parin vuoden ajan esiintyi Helsingin lisäksi lähinnä läntisen Suomen kaupungeissa kuten Turku, Pori ja Tampere. Westermarkin teatterin ohjelmisto oli kaksikielistä ja Himberg oli August Aspegrenin, Aurora Gullsténin, Selma Heermanin ja August Öqvistin ohella yksi seurueen viidestä suomea taitavasta näyttelijästä. Syksyllä 1872 hän siirtyi Kaarlo Bergbomin samana kevään perustamaan Suomalaiseen Teatteriin, joka oli ensimmäinen suomenkielinen ammattiteatteri ja nykyisen Suomen Kansallisteatterin edeltäjä. Himberg oli mukana sen ensimmäisessä näytännössä, joka järjestettiin Porin Hotelli Otavassa lokakuussa 1872.Kaarlo Bergbom (1843-1906) Books and Writers. Viitattu 14.7.2015. Suomalaisen Teatterin asettuttua pysyvästi pääkaupunkiin, esiintyi Himberg puheosaston lisäksi myös sen lauluosastolla eli Suomalaisessa Oopperassa. Himbergin tunnettuihin rooleihin lukeutui muun muassa Anianin osa Aleksis Kiven näytelmässä Margareta, jonka kantaesitys oli Porissa lokakuussa 1872. Myöhemmin Suomalainen Teatteri esitti sitä myös Tampereella ja Viipurissa.Aleksis Kivi näytelmäkirjailijana Aleksis Kivi – kansalliskirjailija. Viitattu 14.7.2015. Oopperalaulajan uransa hän aloitti huhtikuussa 1874, jolloin Suomalainen Ooppera esitti Gaetano Donizettin oopperaa Lucia di Lammermoor. Himberg löydettiin puheteatterin puolelta, kun suomenkielisiä tenoreja ei ollut tarpeeksi. Hän lauloi Lucia di Lammermoorissa Normanin ja Arthurin osat, muissa rooleissa olivat Lorenz Nikolai Achté, hänen tuleva puolisonsa Emmy Strömer, sekä John Bergholm ja Ludvig Ericsson. == Viimeiset vuodet == Lehtitietojen mukaan Himberg kärsi alkoholismista ja joutui sen vuoksi eroamaan Suomalaisesta Teatterista vuonna 1880. Hän työskenteli näyttelijänä vielä parin vuoden ajan Norjan pääkaupungissa Kristianiassa, jonka jälkeen Himberg vetäytyi viimeisiksi vuosikseen Tuusulanjärven taiteilijayhteisössä sijaitsevaan Lepolan huvilaan. Varattomaksi ajautuneen näyttelijän otti huostaansa huvilan omistanut arkkiatri Otto E. A. Hjelt. Edvard Himberg kuoli vain 32-vuotiaana syyskuussa 1885. == Lähteet == Luokka:Suomalaiset teatterinäyttelijät Luokka:Suomalaiset tenorit Luokka:Vuonna 1853 syntyneet Luokka:Vuonna 1885 kuolleet
Stanislav Melnykov

Stanislav Anatolijovytš Melnykov (, s. 26. helmikuuta 1987 Odessa, Ukrainan SNT) on ukrainalainen 400 metrin aitajuoksija. 184 senttimetriä pitkä ja 70 kilogrammaa painava Melnykov edustaa Politechnika Odessaa.http://www.european- athletics.org/athletes/group=m/athlete=139141-melnykov-stanislav/index.html Melnykov oli mukana vuoden 2012 kesäolympialaisissa Lontoossa, jossa hän jäi semifinaaleihin.http://www.sports- reference.com/olympics/athletes/me/stanislav-melnykov-1.html MM-kilpailuissa Melnykov on ollut mukana kahdesti, selviytymättä kummallakaan kertaa finaaliin asti. EM-kilpailuista Melnykovilla on kaksi pronssia vuosilta 2010 ja 2012. Nuorten tasolla Melnykov on saavuttanut alle 20-vuotiaiden MM-pronssia ja alle 23-vuotiaiden EM-hopeaa. == Ennätykset == *400 metrin aitajuoksu: 49,09 (Barcelona 2010) == Lähteet == Luokka:Ukrainalaiset 400 metrin aitajuoksijat Luokka:Vuonna 1987 syntyneet Luokka:Elävät henkilöt
Roseanna

Roseanna (Roseanna) on Daniel Alfredsonin ohjaama ruotsalainen elokuva vuodelta 1993. Se perustuu Sjöwallin ja Wahlöön kirjoittamaan samannimiseen poliisiromaaniin, jonka päähenkilö on Martin Beck. Elokuva kuuluu ruotsalais- saksalaisena yhteistuotantona tehtyjen Beck-elokuvien sarjaan. Muut sarjan elokuvat ovat Kadonnut paloauto, Polis, polis, potatismos, Stockholm Marathon, Mies parvekkeella ja Beck: Poliisimurha. ==Juoni== Götan kanavasta löytyy nuoren naisen ruumis. Komisario Martin Beckin (Gösta Ekman) johtama ryhmä selvittää, että naisen nimi on Roseanna McGraw ja hän on tullut Nebraskasta Ruotsiin. Tutkijat aloittavat työnsä selvittämällä Roseannan viimeisten päivien tapahtumia. ==Näyttelijät== ==Lähteet== Luokka:Ruotsalaiset jännityselokuvat Luokka:Ruotsalaiset romaaneihin perustuvat elokuvat Luokka:Vuoden 1993 ruotsalaiset elokuvat
Denia Caballero

Denia Caballero Ponce (s. 13. tammikuuta 1990 Caibarién, Villa Clara) on kuubalainen kiekonheiton maailmanmestari ja olympiamitalisti. Caballero voitti MM-kultaa vuoden 2015 MM-kilpailuista Pekingistä tuloksella 69,28. Dohan MM- kilpailuissa 2019 hän saavutti hopeaa tuloksella 68,44. Daegun MM-kisoissa 2011 Caballero oli yhdeksäs, Moskovan MM-kisoissa 2013 kahdeksas ja Lontoossa 2017 viides. Hän saavutti Rio de Janeiron olympialaisissa 2016 pronssia tuloksella 65,34. Hän osallistui myös Lontoon 2012 ja Tokion 2021 olympialaisiin jääden karsintaan. Lokakuussa 2011 Caballero saavutti pronssia Pan-Amerikan kisoista Guadalajarasta tuloksella 58,63. Heinäkuussa 2015 hän voitti kultaa Pan-Amerikan kisoissa Torontossa tuloksella 65,39. Vuonna 2011 hän voitti kultaa yleisurheilun Keski-Amerikan ja Karibian mestaruuskilpailuista ja vuonna 2014 Keski-Amerikan ja Karibian kisoista. Kesäkuussa 2015 Caballero heitti Bilbaossa uuden ennätyksensä ja maailman kauden kärkituloksen, 70,65 m. == Ennätykset == * Kiekonheitto: 70,65 (Bilbao, 20. kesäkuuta 2015) == Lähteet == Luokka:Kuubalaiset kiekonheittäjät Luokka:Kuubalaiset olympiamitalistit Luokka:Vuonna 1990 syntyneet Luokka:Elävät henkilöt
Erik Read

Erik Read (s. 31. toukokuuta 1991 Calgary, Alberta) on kanadalainen alppihiihtäjä. Fischerin suksilla kilpaileva Read edustaa Banff Alpine Racers -seuraa. Hän kilpailee etupäässä pujottelussa ja suurpujottelussa, ja jälkimmäisessä lajissa hän on sijoittunut olympialaisissa 11:nneksi ja 13:nneksi. Joukkuekilpailussa hän on saavuttanut MM-hopeaa. Read debytoi alppihiihdon maailmancupissa tammikuussa 2011 Schladmingin pujottelussa. Ensimmäiset pisteensä hän saavutti joulukuussa 2014 Åren pujottelussa ollen 24:s. Kymmenen parhaan joukkoon hän sijoittui ensimmäisen kerran oltuaan yhdeksäs Val d’Isèren suurpujottelussa joulukuussa 2016. Parhaimmillaan hän on sijoittunut kuudenneksi Santa Caterinan alppiyhdistetyssä joulukuussa 2016. Read oli mukana vuoden 2015 maailmanmestaruuskilpailuissa Yhdysvalloissa saavuttamassa joukkuekilpailusta hopeaa. Henkilökohtaisessa pujottelussa hän sijoittui 24:nneksi ja suurpujottelussa 28:nneksi. St. Moritzin MM- kilpailuissa 2017 hän sijoittui suurpujottelussa 23:nneksi. Pyeongchangin olympialaisissa 2018 hän sijoittui joukkuekilpailussa yhdeksänneksi, suurpujottelussa 11:nneksi ja pujottelussa 29:nneksi. Åren MM-kilpailuissa 2019 hän oli joukkuekilpailussa yhdeksännellä sijalla mutta ei päässyt henkilökohtaisissa lajeissa maaliin saakka. Cortina d’Ampezzon MM-kilpailuissa 2021 hän sijoittui joukkuekilpailussa seitsemänneksi eikä taaskaan saanut tulosta yksilölajeissa. Pekingin olympialaisissa 2022 hän sijoittui suurpujottelussa 13:nneksi ja pujottelussa 24:nneksi. Courchevelin / Méribelin MM-kilpailuissa 2023 hän saavutti joukkuekilpailussa pronssia. Nuorten MM- kilpailuissa hän oli parhaimmillaan viides alppiyhdistetyssä 2011. Read voitti Nor-Am Cupin kokonaiskilpailun kausilla 2011–2012 ja 2015–2016, pujottelucupin kaudella 2015–2016 sekä alppiyhdistetyn cupin kausilla 2011–2012 ja 2013–2014. Hän on voittanut Nor-Am Cupissa yksitoista osakilpailua. == Lähteet == Luokka:Kanadalaiset alppihiihtäjät Luokka:Vuonna 1991 syntyneet Luokka:Elävät henkilöt
Yangjun asema

Yangjun asema (, hanja 楊州驛, ) on metroasema Yangjussa, Etelä-Koreassa. Aseman kautta kulkee Soulin metron linja 1 ja Gyeongwon-linja. Aseman nimi tulee kaupungista, jossa se sijaitsee. Joulukuuhun 2007 asti asema tunnettiin Junaen asemana. ==Laiturit== * Laiturilta 1: Ganeung / Soulin asema / Seongbuk / Incheon * Laiturilta 2: Ganeung / Soulin asema / Seongbuk / Incheon * Laiturilta 3: Soyosan / Dongducheon * Laiturilta 4: Soyosan / Dongducheon ==Uloskäynnit== * Uloskäynti 1: Junaen postitoimisto, Yangju 1-dongin monitoimitalo, Nambang 1-rin monitoimitalo * Uloskäynti 2: Pyeonghwa-ro, Nambanggyo ==Valokuvia== Yangju Station 3.JPG|Aseman kyltti ==Aiheesta muualla== Edeltävä asema: Deokgye Soyosaniin päin Linja 1 Seuraava asema: Nogyang Incheoniin päin Edeltävä asema: Deokjeong Dongducheoniin päin Linja 1Dongducheon↔Incheon pikalinja Seuraava asema: Uijeongbu Incheoniin päin |} Luokka:Soulin metroasemat
Tampere Open 2015

Tampere Open 2015 oli Tampereella, Suomessa 18. – 26. heinäkuuta 2015 järjestetty tennisturnaus. Turnaus pelattiin Tampereen Tenniskeskuksessa massakentillä. Siellä pelattiin sekä miesten ATP-haastajakiertueturnaus että naisten ITF-tason turnaus. Miesten kaksinpelin voitti Ranskan Tristan Lamasine ja naisten kaksinpelin Unkarin Lilla Barzó. == Miesten kaksinpeli == === Sijoitetut === Maa Pelaaja Listasijoitus1 Sijoitettu Jarkko Nieminen 91 1 Lucas Pouille (vetäytyi) 94 2 Jürgen Melzer 129 3 André Ghem 131 4 Jürgen Zopp 153 5 Germain Gigounon 191 6 Calvin Hémery 211 7 Andreas Beck 218 8 Rui Machado 220 9 * 1 Listasijoitukset 13. heinäkuuta 2015 === Muut pelaajat === Seuraavat pelaajat saivat villin kortin pääsarjaan: * Patrik Niklas-Salminen * Micke Kontinen * Henrik Sillanpää * Vladimir Ivanov Seuraavat pelaajat pääsivät pääsarjaan karsintojen kautta: * Anton Pavlov * Harri Heliövaara * Axel Michon * Aleksandr Vasilenko Seuraava pelaaja pääsi pääsarjaan lucky loserina: * Ristomatti Lanne ==Miesten kaksinpelin kaavio== ===Loppukierrokset=== ===Kaavion yläosa=== ===Kaavion alaosa=== == Naisten kaksinpeli == === Sijoitetut === Maa Pelaaja Listasijoitus1 Sijoitettu Dea Herdželaš 421 1 Cristina Ene 460 2 Lilla Barzó 530 3 Alena Tarasova 569 4 Jacqueline Cabaj Awad 590 5 Karen Barbat 660 6 Julia Wachaczyk 674 7 Hélène Scholsen 686 8 * 1 Listasijoitukset 13. heinäkuuta 2015 === Muut pelaajat === Seuraavat pelaajat saivat villin kortin pääsarjaan: * Tanja Tuomi * Ella Leivo * Milka-Emilia Pasanen * Roosa Timonen Seuraavat pelaajat pääsivät pääsarjaan karsintojen kautta: * Sabrina Santamaria * Rosalie van der Hoek * Natalia Belova * Helen Parish * Mariella Minetti * Saana Saarteinen * Tatjana Nikolajeva * Polina Golubovskaja ==Naisten kaksinpelin kaavio== ===Loppukierrokset=== ===Kaavion yläosa=== ===Kaavion alaosa=== == Lähteet == == Aiheesta muualla == * Virallinen sivusto * Tampere Challenger ITF:n sivuilla (miehet) * $10,000 Tampere ITF:n sivuilla (naiset) Luokka:Tampere Open Luokka:Vuoden 2015 tennis
Cards Against Humanity

Cards Against Humanity on seurapeli, jota pelataan korteilla. Kortit ovat saatavina ilmaiseksi tulostamalla, jotta pelaajat voivat luoda omia korttejaan, kortit ovat myös ostettavissa englanniksi julkaistuina paperiversioina. Vuonna 2011 julkaistun pelin kehittäminen on peräisin onnistuneesta Kickstarter-joukkorahoituskampanjasta. Peli on suunnattu vähintään kolmelle pelaajalle. Peli on pelattavissa myös netissä. == Pelisäännöt == Pelin aloitukseksi jokainen pelaaja nostaa kymmenen valkoista vastauskorttia, kysymyksen esittäjä nostaa mustan kortin. Henkilö, joka aloittaa pelin ja lausuu kysymyksen mustasta kortista ääneen on pelin korttitsaari. Jokainen pelaaja valitsee pakastaan yhden mielestään sopivan kortin ja asettaa sen pöydälle alaspäin, jotta korttitsaari voi ottaa kortit ja lukea ne ääneen pelaajille. Korttitsaari sekoittaa kaikki vastaukset ja aloittaa lukemalla vastaukset kysymyksen perään ääneen, pelaaja jonka vastaus sopii kysymykseen korttitsaarin mielestä parhaiten saa pisteen. Jos pelissä vastauksen asettanut pelaaja sattuu paljastumaan, se ei vaikuta pelin kulkuun. Parhaan vastauskortin valinnut pelaaja saa mustan kortin itselleen merkiksi voitosta, ja korttitsaarin titteli siirtyy myötäpäivään seuraavalle. == Lähteet == * https://cardsagainsthumanity.com Luokka:Seurakorttipelit Luokka:Erikoiskorttipakkaa käyttävät korttipelit‎
Jussi Salmela

Jussi Salmela (s.7. toukokuuta 1992) on suomalainen koripalloilija, joka pelaa Korisliigaa Joensuun Katajan riveissä. Pelipaikaltaan Salmela on takamies.Jussi Salmela Debyyttinsä liigatasolla hän teki marraskuussa 2013 ottelussa Tapiolan Honkaa vastaan.Jussi Salmela Salmela kuului Korisliigan mestaruuden kaudella 2014–2015 voittaneeseen pelaajaryhmään. == Lähteet == Luokka:Suomalaiset koripalloilijat Luokka:Vuonna 1992 syntyneet Luokka:Elävät henkilöt
Kalle Naapi

Kalle Naapi (s.13. tammikuuta 1993) on suomalainen koripalloilija, joka pelaa Korisliigaa Joensuun Katajan riveissä. Hän on Tapiolan Hongan kasvatti. Pelipaikaltaan Naapi on takamies.Kalle Naapi Debyyttinsä liigatasolla hän teki lokakuussa 2013 ottelussa Kouvolan Kouvoja vastaan. Suomen Cupissa hän oli debytoinut jo kauden 2011-12 aikana pelatessaan tuolloin vielä kasvattajaseuransa Hongan riveissä.Kalle Naapi Naapi on kuulunut Korisliigan mestaruuden kaudella 2014–2015 ja hopeaa kaudella 2013–2014 voittaneeseen Joensuun Katajaan. Naapi on pelannut 73 nuorten maaottelua. Hän on voittanut B-poikien SM-sarjassa yhden mestaruuden ja kerran hopeaa. A-poikien SM- sarjassa hän on voittanut kolme mestaruutta sekä yhden hopean. Kaudella 2014-2015 Naapin aiemmat selkävaivat palasivat ja hän joutui lopettamaan kauden kesken. Hän siirtyi kuitenkin loppukaudeksi Kataja Basketin valmennustiimiin. Kaudella 2015-2016 Naapi teki valmentajasopimuksen Katajan kanssa siirtyen virallisesti joukkueen apuvalmentajaksi. == Lähteet == Luokka:Suomalaiset koripalloilijat Luokka:Vuonna 1993 syntyneet Luokka:Elävät henkilöt
Badding-pysäkki

thumb|Seppo Manninen ja Heikki Paakkanen: Badding-pysäkki (2015), sinkitty teräs, Kiiruun puisto, Somero. Badding-pysäkki on laulaja Rauli Badding Somerjoen (1947–1987) muistomerkki Kiiruun puistossa Somerolla. Muistomerkin ovat suunnitelleet kuvanveistäjä Seppo Manninen ja graafikko Heikki Paakkanen. Sinkitystä teräksestä valmistettu muistomerkki muodostuu tyylitellystä linja- autopysäkistä ja siihen nojaavasta yli kaksi metriä korkeasta Badding- figuurista. Figuuri perustuu Heikki Paakkasen Turun kirjamessujen 2013 Somero- osastolle tekemään piirrossarjaan sisältyneseen piirroshahmoon, jonka Paakkanen veistosta varten yksinkertaisti alkuperäisestä viivapiirroksesta siluetiksi. Muistomerkki paljastettiin Kiiruuntien ja Joensuuntien kulmassa Somerolla 11. heinäkuuta 2015 osana koko päivän kestänyttä Bussi Somerolle -tapahtumaa. Veistos ei toimi oikeana linja-autopysäkkinä, mutta tekijöiden mukaan sen sisälle saa vapaasti mennä istuskelemaan ja sitä voi käyttää myös retkipysäkkinä, jonka suojissa väsynyt matkaaja voi levähtää. ==Katso myös== * Bussi Somerolle ==Lähteet== ==Aiheesta muualla== * Seppo Manninen ja Heikki Paakkanen Badding-pysäkillä kesällä 2015 Luokka:Someron patsaat ja veistokset Luokka:Kiiruun puisto Luokka:Rauli Badding Somerjoki
Kevin Séraphin

Kevin Séraphin (s. 7. joulukuuta 1989 Cayenne, Ranskan Guayana) on ranskalainen koripalloilija. Isona laitahyökkääjänä tai sentterinä pelaava Séraphin aloitti pelaajauransa kotimaassaan, jossa voitti Ranskan mestaruuden vuonna 2010. Chicago Bulls varasi hänet NBA:han 17. vuorolla vuoden 2010 varaustilaisuudessa. Vuosina 2010–2015 hän edusti NBA-seura Washington Wizardsia. Hän on pelannut myös Espanjan pääsarjassa.Basketball- Reference.comEuroleague.net Elokuussa 2015 Séraphin teki New York Knicksin kanssa yksivuotisen ja 2,8 miljoonan dollarin arvoisen sopimuksen.http://espn.go.com/nba/story/_/id/13375363/new-york-knicks-kevin- seraphin-agree-1-year-contract Ranskan maajoukkueessa Séraphin on saavuttanut EM-hopeaa Liettuasta 2011. Lontoon kesäolympialaisissa 2012 hän sijoittui Ranskan joukkueessa kuudenneksi. == Lähteet == * Kevin Séraphin Europe Stats Basketball-Reference.com * Kevin Séraphin NBA Stats Basketball-Reference.com * Kevin Séraphin Bio, Stats and Results Olympics at Sports-Reference.com * Kevin Séraphin nba.com * Kevin Séraphin lnb.fr * Profiili euroleague.net === Viitteet === Luokka:Ranskalaiset koripalloilijat Luokka:Vuonna 1989 syntyneet Luokka:Elävät henkilöt Luokka:New York Knicksin pelaajat
Ali Traoré

Ali Traoré (s. 28. helmikuuta 1985 Abidjan, Norsunluurannikko) on ranskalainen koripalloilija. Sentterinä pelaava Traoré on pelannut pääasiassa kotimaassaan, jossa voitti Ranskan mestaruuden vuonna 2009. Hän on edustanut myös muun muassa italialaisia ja venäläisiä pääsarjajoukkueita.Basketball- Reference.comeuroleague.net Ranskan maajoukkueessa Traoré on saavuttanut EM- hopeaa Liettuasta 2011. Lontoon kesäolympialaisissa 2012 hän sijoittui Ranskan joukkueessa kuudenneksi. == Lähteet == * Ali Traore Europe Stats Basketball- Reference.com * Ali Traore Bio, Stats and Results Olympics at Sports- Reference.com * Ali Traoré lnb.fr * Profiili euroleague.net === Viitteet === Luokka:Ranskalaiset koripalloilijat Luokka:Vuonna 1985 syntyneet Luokka:Elävät henkilöt
Ian Mahinmi

Ian Mahinmi (s. 5. marraskuuta 1986 Rouen) on ranskalainen koripalloilija. Sentterinä pelaava Mahinmi aloitti pelaajauransa kotimaassaan. San Antonio Spurs varasi hänet NBA:han 28. vuorolla vuoden 2005 varaustilaisuudessa. Mahinmi on pelannut NBA:ssa vuodesta 2007 lähtien D-leaguen ja lyhyen Ranskan- vierailunsa ohella.Basketball-Reference.comlnb.fr Hän on NBA:ssa edustanut San Antonio Spursin lisäksi Dallas Mavericksia, jonka riveissä hän voitti NBA:n mestaruuden vuonna 2011, Indiana Pacersia sekä vuodesta 2016 Washington Wizardsia. Mahinmi on pelannut myös Ranskan maajoukkueessa, jossa hän on sijoittunut parhaimmillaan viidenneksi vuoden 2009 EM-kilpailuissa. == Lähteet == * Ian Mahinmi Europe Stats Basketball-Reference.com * Ian Mahinmi NBA Stats Basketball-Reference.com * Ian Mahinmi nba.com * Ian Mahinmi lnb.fr === Viitteet === == Aiheesta muualla == Luokka:Ranskalaiset koripalloilijat Luokka:Vuonna 1986 syntyneet Luokka:Elävät henkilöt
Furkan Aldemir

Furkan Aldemir (s. 9. elokuuta 1991 Konak) on turkkilainen koripalloilija. Isona laitahyökkääjänä tai sentterinä pelaava Aldemir aloitti pelaajauransa kotimaassaan, jossa muun muassa voitti Turkin mestaruuden. Los Angeles Clippers varasi hänet NBA:han 53. vuorolla vuoden 2012 varaustilaisuudessa. Aldemir siirtyi NBA:han, Philadelphia 76ersiin, joulukuussa 2014http://www.nba.com/sixers/news/141215-aldemir-press-release.Basketball- Reference.comeuroleague.net Aldemir on pelannut myös Turkin maajoukkueessa, jossa hän sijoittui kahdeksanneksi vuoden 2014 MM-kilpailuissa. == Lähteet == * Furkan Aldemir Europe Stats Basketball-Reference.com * Furkan Aldemir NBA Stats Basketball-Reference.com * Furkan Aldemir nba.com * Profiili euroleague.net === Viitteet === Luokka:Turkkilaiset koripalloilijat Luokka:Vuonna 1991 syntyneet Luokka:Elävät henkilöt
August Westermark

August Felix Westermark (5. lokakuuta 1834 – 15. joulukuuta 1894 TukholmaKungl. teatrarne under ett halft sekel 1860-1910/August Felix Westermark Wikisource. Viitattu 15.7.2015.) oli ruotsalainen näyttelijä ja teatterinjohtaja, joka vaikutti pitkään myös Suomessa 1870–1880-luvuilla. Hänellä oli suuri merkitys suomenkielisen ammattiteatterin syntyyn vuonna 1872. == Elämä ja ura == Westermarck aloitti näyttelijäopinnot Tukholman Kuninkaallisessa teatterissa vuonna 1857 ja teki ensiensiintymisensä sen päänäyttämöllä 1861. Myöhemmin Westermark kiersi useiden ruotsalaisten teatteriryhmien mukana ja 1869–1870 hän oli kiinnitettynä Helsingin Nya Teaternissa. Vuonna 1870 Westermark perusti kaksikielisen Unga Finska Teatern -nimisen oppilasteatterin, jonka ensimmäinen näytäntö oli Turussa saman vuoden lokakuussa. Se kiersi runsaan vuoden ajan lähinnä Länsi-Suomen kaupungeissa, esiintyen muun muassa Porissa ja Tampereella, kunnes saapui Helsinkiin maaliskuussa 1872. Seurueeseen kuuluneista yhdeksästä näyttelijästä viisi osasi myös suomea ja toukokuussa 1872 heidät kiinnitettiin vastaperustetun Suomalaisen Teatterin ydinryhmäksi. Westermark oli myös ehdolla Kansallisteatterin edeltäjän Suomalaisen Teatterin ensimmäiseksi johtajaksi, mutta häntä ei ansioistaan huolimatta pidetty sopivana kielitaustansa vuoksi. Myöhemmin Westermark ja hänen ansionsa suomenkielisen ammattiteatterin syntymisessä on unohdettu lähes kokonaan. Esimerkiksi Suomalaisen teatterin historian 1900-luvun alussa julkaissut fennomaani Eliel Aspelin-Haapkylä ei teoksessaan mainitse Suomalaisen Teatterin ensimmäisten näyttelijöiden tulleen nimenomaan Westermarkin oppilasteatterista. Hänen avustuksellaan oli jo aikaisemmin keväällä 1872 saatu ensi-iltaan Aleksis Kiven näytelmä Margareta, jonka kantaesitystä edelisivät rajut kieliriidat pääkaupungin suomen- ja ruotsinkielisen kulttuuriväen kesken. Menetettyään puolet näyttelijöistään Suomalaiselle Teatterille, Westermarck yritti vielä kesällä 1872 jatkaa Helsingissä, mutta huonolla menestyksellä. Tämän jälkeen hän myi lavasteensa Suomalaiselle Teatterille ja palasi kotimaahansa. Westermark vaikutti kuitenkin Suomessa vielä 1880-luvulla, toimien muun muassa eri puolilla maata kiertäneenä lausunnanopettajana aina vuosikymmenen jälkipuoliskolle saakka.DIGI – Kansalliskirjaston digitoidut aineistot Kansalliskirjasto. Viitattu 15.7.2015. Hän kuoli kotikaupungissaan Tukholmassa 60-vuotiaana joulukuussa 1894. == Lähteet == Luokka:Ruotsalaiset näyttelijät Luokka:Suomalaiset teatterinjohtajat Luokka:Vuonna 1834 syntyneet Luokka:Vuonna 1894 kuolleet
Paimion seurakunta

Paimion seurakunta on Turun arkkihiippakuntaan ja Paimion rovastikuntaan kuuluva Suomen evankelis-luterilaisen kirkon seurakunta, joka toimii Paimion kaupungin ja Sauvon kunnan alueella. == Historia == Paimion seurakunta on ollut olemassa jo keskiajalla, ja ensimmäinen maininta seurakunnasta on vuodelta 1325. Vuoden 2019 alussa Sauvo-Karunan seurakunta liitettiin Paimion seurakuntaan. Vuodesta 2021 alkaen seurakunnan kirkkoherrana on toiminut Miika Rosendahl. ==Toimipaikat == Paimion nykyinen kirkko Pyhän Mikaelin kirkko vihittiin käyttöön vuonna 1689 yhdeksän vuoden rakennustyön jälkeen. Vihkimisen suoritti piispa Juhana Gezelius nuorempi. Se korvasi entisen Räpälän kirkon. Paimiossa sijaitseva Jaakobin kirkko ei ole seurakunnan omistama, vaan siitä huolehtii Pyhän Jaakobin kirkon seurakuntayhdistys. Vuoden 2019 seurakuntaliitoksen myötä Paimion seurakunnan kirkoiksi tulivat Sauvon kirkko ja Karunan kirkko. Sauvon kirkko eli Pyhän Klemensin kirkko vihittiin käyttöön vuonna 1472. Karunan kirkko on valmistunut vuonna 1910. Seurakunnan tiloja Paimiossa ovat kirkon lisäksi 1984 valmistunut seurakuntatalo Mikaelintalo, vuonna 1953 valmistunut Wanha seurakuntatalo, 1914 valmistunut Paltan päiväkerhotalo ja 1979 valmistunut Rantalan leirikeskus. Seurakunnan kirpputori, Lähetyksen kirpputori toimii osoitteessa Vistantie 24. Sauvossa seurakunta omistaa kirkkojen lisäksi Sauvon seurakuntatalon ja Karunan seurakuntakodin. == Lähteet == == Aiheesta muualla == *Paimion seurakunnan kotisivut Luokka:Turun arkkihiippakunnan seurakunnat Luokka:Paimio Luokka:Sauvo
Daba Modibo Keïta

Daba Modibo Keïta (s. 5. huhtikuuta 1981 Abidjan, Norsunluurannikko) on malilainen taekwondon kaksinkertainen maailmanmestari. Keita voitti maailmanmestaruuden yli 84 kg:n sarjassa Pekingissä 2007. Hän kukisti välieräottelussa eteläkorealaisen Nam Yun-Baen pistein 1–0 ja loppuottelussa iranilaisen Morteza Rostamin 5–0. Hän voitti maailmanmestaruuden yli 87 kg:n painoluokassa Kööpenhaminassa 2009. Hän voitti välierässä kazakstanilaisen Arman Tšilmanovin pistein 7–3 ja loppuottelussa Nam Yun-Baen 5–4. Keita sijoittui yli 80 kg:n sarjassa Pekingin olympialaisissa 2008 jaetulle kahdeksannelle sijalle ja Lontoon olympialaisissa 2012 jaetulle viidennelle sijalle. Viides sija on Malin historian paras olympiasijoitus yksilölajeissa. == Lähteet == Luokka:Malilaiset taekwondoinit Luokka:Vuonna 1981 syntyneet Luokka:Elävät henkilöt
Ismaël Coulibaly

Ismaël Coulibaly (s. 20. marraskuuta 1992) on malilainen taekwondon kaksinkertainen MM-mitalisti. Coulibaly saavutti MM-pronssia 74 kg:n sarjassa Gyeongjussa 2011. Hän voitti puolivälieräottelussa itävaltalaisen Manuel Markin pistein 9–7, mutta hävisi välierässä iranilaiselle Alireza Nasr Azadanille 7–9. Hän sai MM-pronssia samassa painoluokassa myös Tšeljabinskissa 2015. Voitettuaan puolivälierässä portugalilaisen Júlio Ferreiran pistein 9–5 hän hävisi välieräottelussa uzbekistanilaiselle Nikita Rafalovitšille 3–4. Coulibaly saavutti Afrikan kisoissa 74 kg:n sarjassa kultaa 2015 ja pronssia 2011. Taekwondon Afrikan-mestaruuskilpailuissa hän sai samassa painoluokassa kultaa 2016 ja hopeaa 2014. Rio de Janeiron olympialaisissa 2016 hän karsiutui ensimmäisen ottelun jälkeen. == Lähteet == Luokka:Malilaiset taekwondoinit Luokka:Vuonna 1992 syntyneet Luokka:Elävät henkilöt
Alistuminen

Alistuminen () on Michel Houellebecqin vuonna 2015 julkaistu romaani. Kirjan julkaisi Suomessa WSOY Lotta Toivasen suomentamana lokakuussa 2015. == Juoni == Romaanissa François Hollande on valittu toiselle kaudelleen jatkamaan Ranskan presidenttinä, mikä johtaa maassa kaaokseen. Estääkseen Marine Le Penin valinnan presidentiksi seuraavissa vaaleissa vuonna 2022 maltilliset ranskalaiset antavat äänensä kuvitteellisen Fraternité musulmane -islamistipuolueen Mohammed Ben Abbasille. Romaanin minäkertoja on ranskalainen mies, joka kääntyy islaminuskoon säilyttääkseen yliopistovirkansa. ==Tausta== Ranskan presidentti François Hollande kertoi lukevansa romaanin sen aiheuttaman keskustelun vuoksi France Internin haastattelussa 5. tammikuuta 2015. Kirja julkaistiin 7. tammikuuta 2015, jolloin myös Charlie Hebdo -lehden kannessa oli pilapiirros Houellebecqista, joka esitti piirroksessa uudenvuoden ennustuksiaan: "menetän hampaani vuonna 2015" ja "osallistun ramadaniin vuonna 2022". Myöhemmin päivällä islamistiterroristit tekivät Charlie Hebdon toimitukseen 12 ihmistä surmanneen iskun. == Katso myös == * Pyhien leiri ==Lähteet== Luokka:Vuoden 2015 kirjat Luokka:Ranskalaiset romaanit
Neiti Peregrinen koti eriskummallisille lapsille

Neiti Peregrinen koti eriskummallisille lapsille (Miss Peregrine’s Home for Peculiar Children) on yhdysvaltalaiskirjailija Ransom Riggsin esikoisromaani. Kirja julkaistiin alkuperäiskielellään englanniksi 7. kesäkuuta 2011, ja suomennos ilmestyi vuonna 2012. Kirjan jatko-osa Kolkko kaupunki julkaistiin 2014. Sarjan kolmas osa Library of Souls julkaistiin syyskuussa 2015. Cassandra Jean julkaisi kirjasta sarjakuvaversion vuonna 2013. Tim Burtonin ja Jane Goldmanin elokuvaversio kirjasta julkaistiin lokakuussa 2016. == Lähteet == ==Aiheesta muualla== * Kirjan traileri (YouTube) * Kirjailijan verkkosivut * Kirjasampo Luokka:Vuoden 2011 kirjat Luokka:Yhdysvaltalaiset nuorten fantasiaromaanit
Copa Suruga Bank

Copa Suruga Bank Championship on vuosittain pelattava ottelu jossa kohtaavat Japanin Liigacupin voittaja ja Etelä-Amerikan Copa Sudamericana turnauksen voittaja. Turnaus on pelattu vuodesta 2008 lähtien. Kilpailun menestynein seura on japanilainen Kashima Antlers kahdella mestaruudella. == Finaalit == Kausi Mestari Tulos 2. sija 2008 Arsenal de Sarandí 1–0 Gamba Osaka 2009 Internacional 2–1 Oita Trinita 2010 FC Tokyo 2–2 (rp 4-3) LDU Quito 2011 Júbilo Iwata 2–2 (rp 4-2) Independiente 2012 Kashima Antlers 2–2 (rp 7-6) CF Universidad de Chile 2013 Kashima Antlers 3–2 São Paulo FC 2014 Kashiwa Reysol 2–1 Lanús 2015 River Plate 3–0 Gamba Osaka 2016 Independiente Santa Fe 1–0 Kashima Antlers 2017 Urawa Red Diamonds 1–0 Chapecoense 2018 Independiente 1–0 Cerezo Osaka 2019 Athletico Paranaense 4–0 Shonan Bellmare Luokka:Japanin jalkapallokilpailut
Roger Wicker

Roger Frederick Wicker (s. 5. heinäkuuta 1951 Pontotoc, Mississippi) on yhdysvaltalainen republikaanipoliitikko. Hän on ollut Mississipin edustaja senaatissa vuodesta 2007 alkaen. Wicker suoritti alemman korkeakoulututkinnon Mississipin yliopistossa vuonna 1973 ja ylemmän tutkinnon oikeustieteestä samassa yliopistossa vuonna 1975. Valmistuttuaan hän työskenteli Yhdysvaltain ilmavoimissa vuosina 1976–1980. Vuosina 1980–1982 Wicker työskenteli edustajainhuoneen Mississippiä edustaneen Trent Lottin avustajana. Wicker oli Mississipin osavaltion senaatin jäsen vuosina 1988–1994, minkä jälkeen hänet valittiin ensimmäisen kerran edustajainhuoneeseen. Ennen valintaansa senaattoriksi Wicker oli edustajainhuoneen jäsen vuosina 1995–2007. 31. joulukuuta 2007 Wicker nousi senaattiin edeltäjänsä Trent Lottin erottua virasta. Vuonna 2008 hänet valittiin täytevaalissa jatkamaan kauden loppuun ja vuonna 2012 hänet valittiin ensimmäiselle täydelle kuusivuotiskaudelle. Wicker on naimisissa ja hänellä on kolme lasta. ==Lähteet== ==Aiheesta muualla== * Wickerin senaattorisivut Luokka:Yhdysvaltalaiset republikaanipoliitikot Luokka:Yhdysvaltain senaatin jäsenet Luokka:Vuonna 1951 syntyneet Luokka:Elävät henkilöt